### Resume

[adresse] har sendt takstbladet til kommunens godkendelse. Kommunens godkendelse er begrænset til en kontrol af, om spildevandsselskabets takster overholder gældende regler. Den såkaldte legalitetskontrol. Forvaltningen har gennemgået taksterne og vurderer, at de er i overensstemmelse med reglerne for området. Taksterne stiger det kommende år generelt med 6 % til 7 %, hvilket dog ifølge Vejle Spildevand A/S ikke dækker alle udgifter, som følge af inflation. Betalingsvedtægten er uændret i 2023. Det anbefales, at takstbladet godkendes af Byrådet.

### Sagsfremstilling

Baggrund og lovkrav
Kommunens beføjelser, som godkendende myndighed, fremgår af §3 i lov om betalingsregler for spildevandsforsyningsselskaber m.v.

Heraf følger, at kommunen som myndighed på området, skal godkende det årlige takstblad på spildevandsområdet. Kommunens godkendelse begrænser sig til en legalitetskontrol, det vil sige kontrol af, om gældende regler overholdes. Ved denne kontrol skal Vejle Kommune påse, at de foreslåede takster må forventes at være i overensstemmelse med den økonomiske ramme, der er udmeldt til [adresse] af Konkurrencestyrelsen. Konkurrencestyrelsen foretager dog en særskilt kontrol efterfølgende.

Forvaltningen har gennemgået taksterne og vurderer, at de er i overensstemmelse med reglerne på området, herunder den økonomiske ramme for 2023, som fastsat af Konkurrencestyrelsen.

Betalingsvedtægten for Vejle Spildevand A/S er sidst godkendt af byrådet den 19. januar 2022, punkt 8. Spildevandsselskabet ønsker ikke ændringer af betalingsvedtægten for 2023.

Prisloft

Konkurrencestyrelsen har i 2021 fremsendt de økonomiske rammer for Vejle Spildevand A/S for årene 2022 og 2023.

I 2023 udgør [adresse] indtægtsramme i alt 195.169.322,00 kr., når der korrigeres for et generelt og et individuelt effektiviseringskrav på henholdsvis 1,1 % og 1,7 % i forhold til den økonomiske ramme for 2022. Indtægtsrammen er opgjort inklusive afgifter, men eksklusive moms. Det individuelle effektiviseringskrav er et årligt fastsat krav, der maksimalt kan udgøre 2 % af den årlige indtægtsramme fratrukket ikke påvirkelige omkostninger. Modsat er der meddelt tillæg til den økonomiske ramme på 4,3 mio. kr., som omfatter separatkloakeringer og oversvømmelseskort, udvidelse af forsyningsområdet og den fortsatte drift af sluseprojektet.

Den økonomiske ramme er en fællesbetegnelse for de ét-årige indtægtsrammer og regnskabsmæssige kontrolrammer.

Vandafledningsbidraget og tilslutningsbidraget øges med henholdsvis ca. 6 % og 7 % i takstbladet i 2023. Det er, ifølge Vejle Spildevand A/S, den maksimale stigning, der kan foretages, under overholdelse af den økonomiske ramme.

Det fremgår af statusmeddelelsen, at ”alle selskaber modtager årligt et generelt effektiviseringskrav, der er med til at imitere det effektiviseringspres, som produktivitetsudviklingen skaber på et velfungerende konkurrenceudsat marked”. Når [adresse] overholder det udmeldte loft, kan kommunen i princippet ikke nægte at godkende spildevandsselskabets takster i overensstemmelse med §3 i Betalingsloven.

Takster
Følgende prisudvikling i 2023 i takstblad, vedtaget af [adresse] bestyrelse, ønskes godkendt af Vejle Kommune. Alle beløb er inklusive moms og spildevandsafgifter til staten.

Vandafledning

Vandafledningsbidraget i trin 1 stiger med ca. 6 % fra 40,00 kr. til 42,50 kr./m3.

Trin 1 betales af den almindelige forbruger, og af den del af virksomheders forbrug, som ligger under 500 m3.

I trin 2 stiger bidraget fra 32,00 kr. til 34,00 kr./m3 og omfatter den del af virksomheders forbrug, der ligger mellem 500 m3 og 20.000 m3.

I trin 3 er stigningen fra 16,00 kr. til 17,00 kr./m3 og omfatter den del af vandforbruget, som ligger over 20.000 m3.

Det faste bidrag pr. spildevandsførende stik stiger fra [adresse] kr. til 871,65 kr./år i 2023.

Tilslutningsbidrag

Tilslutningsbidrag pr. boligenhed stiger med 7 % fra 66.900,00 kr. til 71.545,00 kr. i 2023.

Tilsvarende stiger tilslutningsbidrag for erhvervsejendomme pr. påbegyndt 800 m2 grundareal fra 66.900,00 kr. til 71.545,00 kr. inkl. moms.

Priser for tømningsordningen

Takster for tømningsordningen for hustanke (bundfældningstanke) er i følge takstbladet:
Prisen for tømning af bundfældningstank op til 5 m3 stiger med ca. 17 % fra 660,00 kr. til 775,00 kr. pr. år i 2023.
Tillægspris pr. m³ ved tanke større end 5 m3 er uændret 200,00 kr. pr. år.
Prisen for forgæves kørsel stiger fra 660,00 kr. til 775,00 kr. pr. år.
Tillægspris ved tungt dæksel (over 50 kg) er uændret 368,75 kr. pr. år.

Tømningsordningen, der omfatter ca. 5.800 ejendomme, skal "hvile i sig selv". Taksterne for tømningsordningen er derfor reguleret, så de er i overensstemmelse med priserne fra tømmeentreprenøren.

Gebyr for modtagelse af spildevand og septisk slam:
Gebyr for spildevand fra samletanke med videre stiger med ca. 10 % fra 312,50 kr. til 343,75 kr. pr. m3.

Gebyr for modtagelse af slam fra bundfældningstanke på [adresse] stiger med ca. 7 % fra 93,75 kr. til 100,00 kr. pr. m3.

Gebyret for modtagelse af slam fra bundfældningstanke på [adresse] stiger med ca. 14 % fra 43,75 kr. til 50,00 kr. pr m3.

Nedenfor fremgår af tabellen taksternes udvikling 2017-2022. Priserne er inkl. moms.

![](data:image/png;base64...)

[adresse] afregner hvert år for ca. 5 mio. m3 spildevand. Det betyder, at en stigning på 2 kr. eksklusiv moms vil give en merindtjening på ca. 10 mio. kr. Det overholder den økonomiske ramme, som udmeldt af Forsyningssekretariatet/Vandtilsynet. Stigningen skal blandt andet ses i lyset af de kraftigt stigende priser på elektricitet og kemikalier m.v.

Kommunens vurdering
Da taksterne for 2023 vurderes at ligge under prisloftet, vurderer forvaltningen, at grundlaget for taksterne er i overensstemmelse med lovgivningen på området og kommunens planer for spildevandsforsyningsområdet.

### Økonomi

Vedrører Vejle Spildevand A/S økonomi.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 13. december 2022, pkt. 279:

at udvalget anbefaler Byrådet, at [adresse] takstblad for 2023 godkendes som led i [adresse] legalitetskontrol.

Beslutning fra Teknisk Udvalg, 13. december 2022, pkt. 279:

Anbefalet.

Beslutning fra Økonomiudvalget, 9. januar 2023, pkt. 10:

Anbefales.

Fraværende: Steven Paulsen.

### Beslutning

Godkendt.

Fraværende: Steven Paulsen. I stedet mødte Øystein Hermansen.